
ΑΠΟΣΠΑΣΜΑ                        
Από το πρακτικό της με αριθ. 27ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 267/2023
Στη Λευκάδα σήμερα  στις 10 του μηνός Ιουλίου του έτους 2023,  ημέρα  Δευτέρα και  ώρα 10:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 16374/6-7-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Γαζής Αναστάσιος (Πρόεδρος)
	1
	Τσιρογιάννης Γεώργιος

	2
	Λύγδας Σπυρίδων
	2
	Τυπάλδος Νικόλαος

	3
	Βικέντιος Νικόλαος  
	3
	Σκληρός Φίλιππος

	4
	Γιαννιώτης Παναγιώτης

	5
	Κοντογιώργης Σπυρίδων
	5
	

	6
	Μαργέλη Μαρία
	6

	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

ΘΕΜΑ  3ο: Απόφαση Ο.Ε.  για έγκριση μελέτης  του έργου: «Αποκατάσταση παραλιακού δρόμου Μικρού Γιαλού Πόρου Δ.Ε. Ελλομένου, προϋπολογισμού 15.390,00 ευρώ (με ΦΠΑ 24%).

Εισηγητής: Σπυρίδων Λύγδας, Αντιδήμαρχος 

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στον Αντιδήμαρχο κ. Σπυρίδωνα Λύγδα, ο οποίος εισηγούμενος το θέμα έθεσε υπόψη των μελών της Επιτροπής τα εξής:

«Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Ν. 4555/19-07-2018 Πρόγραμμα ΚΛΕΙΣΘΕΝΗΣ

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία. 
 
Με τη παρούσα μελέτη προβλέπονται να εκτελεστούν εργασίες αποκατάστασης της παραλιακής οδού στο Μικρό Γιαλό Πόρου Δ.Ε. Ελλομένου Δήμου Λευκάδας.

Ο δρόμος στο λιμάνι εμφανίζει φθορά στο κατάστρωμα του. Το κατάστρωμα είναι κατασκευασμένο από σκυρόδεμα και οι εργασίες θα εκτελεστούν σε μήκος 66 μέτρων περίπου. Το δε πλάτος είναι περίπου 8,50 μέτρα. Θα πραγματοποιηθεί διάστρωση ασφαλτικής συγκολλητικής επάλειψης και κατασκευή ασφαλτικής στρώσης μεταβλητού πάχους προκειμένου να εξαλειφθούν οι ανωμαλίες του οδοστρώματος.

Θα πραγματοποιηθεί επίσης μια ακόμη παρέμβαση σε δημοτική οδό στην θέση «Ρούδα». Η οδός αυτή είχε ασφαλτοστρωθεί στο παρελθόν αλλά πλέον παρουσιάζει μεγάλες φθορές(οπές) οι οποίες είναι επικίνδυνες για την διέλευσης οχημάτων. Το συνολικό μήκος της οδού είναι 250 μ περίπου με πλάτος περίπου 4,00μ. Οι παρεμβάσεις θα είναι τοπικού χαρακτήρα. Θα πραγματοποιηθεί διάστρωση ασφαλτικής συγκολλητικής επάλειψης και κατασκευή ασφαλτικής στρώσης μεταβλητού πάχους.

   Η δαπάνη που απαιτείται είναι 12.411,29 Ευρώ  χωρίς ΦΠΑ ενώ με ΦΠΑ 15.390,00 €.                                                 

Εισηγούμαστε,  την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 15.390,00 Ευρώ(με ΦΠΑ 24%).»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.
ΑΠΟΦΑΣΙΖΕΙ ΟΜΟΦΩΝΑ
Την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 15.390,00 ευρώ (με ΦΠΑ 24%) του έργου: «Αποκατάσταση παραλιακού δρόμου Μικρού Γιαλού Πόρου Δ.Ε. Ελλομένου».



Η απόφαση αυτή πήρε αύξοντα αριθμό: 267/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

